Rozumegi
Rozumegi ir ciems Balvu novada Šķilbēnu pagastā. Izvietojies pagasta ziemeļaustrumu daļā 7 km no pagasta centra Rekovas, 18,1 km no Viļakas un 254 km no Rīgas. Apdzīvotā vieta izvietojusies nomaļus no valsts autoceļiem. Visticamāk, ciemu dibināja igauņu ģimenes, kuras no 19. gadsimta beigām līdz Pirmajam pasaules karam dzīvoja Šķilbēnu pagastā (no igauņu: Rosumägi — 'Rožkalni'), dažām no tām paliekot pagastā arī pēc tam un latviskojoties.